CELEX: C2004/262/71
Language: fi
Date: 2004-10-23 00:00:00
Title: Asia T-294/04: Internationaler Hilfsfonds e.V.:n 23.7.2004 Euroopan yhteisöjen komissiota vastaan nostama kanne

23.10.2004   
            
            
               FI
            
            
               Euroopan unionin virallinen lehti
            
            
               C 262/37
            
         Internationaler Hilfsfonds e.V.:n 23.7.2004 Euroopan yhteisöjen komissiota vastaan nostama kanne
   (Asia T-294/04)
   (2004/C 262/71)
   Oikeudenkäyntikieli: saksa
   Internationaler Hilfsfonds e.V., kotipaikka Rosbach (Saksa), on nostanut 23.7.2004 Euroopan yhteisöjen ensimmäisen oikeusasteen tuomioistuimessa kanteen Euroopan yhteisöjen komissiota vastaan.
   Kantaja vaatii, että ensimmäisen oikeusasteen tuomioistuin
   
               —
            
            
               velvoittaa vastaajan maksamaan kantajalle 54 037 euroa sille komission virkamiehen virkavelvollisuuksien vastaisesta menettelystä aiheutuneista aineellisista vahingoista, sekä velvoittaa vastaajan korvaaman oikeudenkäyntikulut ja kantajan kulut.
            
         Oikeudelliset perusteet ja pääasialliset perustelut
   Kantaja on saksalainen kansalaisjärjestö, joka toimii humanitäärisellä alalla.
   Kantaja toteaa, että ensimmäisen oikeusasteen tuomioistuin on asiassa T-321/01 (1) antamassaan tuomiossa katsonut, että komissio on menetellyt virheellisesti hylätessään kaksi kantajan esittämää yhteisrahoitushakemusta, ja kumonnut tätä koskevan komission päätöksen. Kantaja väittää, että sille on syntynyt oikeudenkäyntiä edeltäneessä menettelyssä Euroopan oikeusasiamiehen puitteissa merkittäviä kuluja, joita ensimmäisen oikeusasteen tuomioistuin ei pitänyt työjärjestyksen nojalla korvattavina asiassa T-321/01. Näin ollen kantaja saattoi vain nostaa virkavastuuseen perustuvan kanteen komissiota vastaan EY 288 artiklan toisen kohdan nojalla.
   
      (1)  Asia T-321/01, Internationaler Hilfsfonds vastaan komissio, tuomio 18.9.2003 (ei vielä julkaistu oikeustapauskokoelmassa).